Snevejr med Nordenvind men efter Nordøstvind den foregaaende 
Dag, kom Snespurve i Flok til Nolsø; paa Myggenæs viste de sig 
ikke før den 7de. 5te var enkelte Suler ( Sula bassano ) komne 
ind til Kysten af Myggenæs; henimod Maanedens Midte saas de 
første paa „Drengene" (de to fritstaaende Klipper ved Holmen, 
hvor de bygger); i de sidste Dage af Februar begyndte de at 
indfinde sig i selve Holmen. Ligeledes den 5te, i Snevejr med 
Nordøstvind, viste Lærke (. Alauda arvensis) sig i Flok paa Nolsø. 
Mellem 8de og Ilte var det paa Myggenæs uafbrudt Snevejr med 
Nordøstvind: 10de blev en Sneugle ( Nyctea nivea ) skudt ved 
Bygden; den hører til de sjeldne Gæster paa Færøerne; Ilte var 
Solsort at se. Natten før 16de blev et af de haardeste Uvejr i 
Mandsminde paa Færøerne 1 ): 17de blev en Stor Tornskade 
(Lanius excubitor), den første paa Færøerne, skudt paa Nolsø; 
enkelte Havlitter ( Pagonetta glacialis) kom som Gæster ved Øst¬ 
siden af Øen. Engpibere ( Anthus pratensis), hvoraf enkelte var 
sete (indvandrede?) paa Myggenæs sidst i Januar og tidlig i Februar, 
kom den 17de, under østlig eller nordøstlig Vind med Sne og 
Frost, i store Flokke til Øen. 19de, under vedvarende Østenvind, 
indfandt enkelte Rødben ( Totanus calidris) sig paa Nolsø; om 
Vinteren var den kun een Gang før set paa Færøerne. 20de, med 
O „Natten mellem den 15de og 16de Februar var et usædvanlig stærkt 
Vejr fra Øst. Søen steg saa meget, at den væltede i store Bølger 
tværs over det lave af Nolsø; Vejene og Broen over Ejdet blev bort- 
fckyllede; store Sten og Jordstykker blev førte tværs over ud paa 
Nolsøvig. Da Brændingen var paa det højeste, blev en Klippe ved 
Ejdet paa Østsiden gennembrudt; den var udhulet paa Østsiden og 
skraanede noget stejlt mod Vest, hvorved den kun havde en Tykkelse 
af et Par Alen. Søen slog et Hul igennem af 12 Alens Længde og 
5 til 6 Alens Højde lige nede ved Grunden, saa at man uden noget 
Besvær kan trække 4 Baade ved Siden af hinanden gennem Klippen 
og ud paa Søen. En Masse Rullesten, der havde ligget paa Østsiden, 
væltede igennem Hullet ind paa Marken, der stødte op til. Dagen 
efter havde Stedet faaet et helt nyt Udseende. — Netop der, hvor 
Søen gik over, traf jeg Tornskaden". (P. F. P., i Brev.) — Uvejret 
strakte sig aabenbart over en stor Del af Nordeuropa. En og anden 
vil maaske endnu erindre den stærke Snestorm i København den 
16de Februar. 
